**Samandráttur av avgerðum  
tiknar av Skatta- og avgjaldskærunevndini  
05. oktober 2007**

**Avgerð nr. 07-03-31-51 frá 5. oktober 2007***- útróður ikki vinnuligt virksemi  
- meirvirðisgjaldslógin § 3*

Virksemi kærarans við útróðri varð ikki mett at vera vinnuligt og varð tí strikað úr mvg-skránni. Skatta- og avgjaldskærunevndin staðfesti avgerðina.

**Avgerð nr. 07-03-33-14 frá 5. oktober 2007**   
*- skrásetingargjald av nýggjum innfluttum akfari roknað eftir tollskylduga virðinum  
- lóg um skrásetingargjald á motorakførum v.m. § 2, § 1*

Kært varð um, at Akstovan hevði nýtt upphæddina á sølusáttmálanum heldur enn listaprís at rokna skrásetingargjald eftir. Skatta- og avgjaldskærunevndin avgjørdi at staðfesta avgerðina hjá Akstovuni

**Avgerð nr. 06-03-31-44 frá 5. oktober 2007**   
*- íløgu- mvg bygningur  
- kng. um lutfalsligan frádráttarrætt fyri mvg § 3  
- meirvirðisgjaldslógin § 16*

Skatta- og avgjaldskærunevndin avgjørdi at broyta avgerð hjá Toll- og Skattstovu Føroya at nokta, at mvg av gólvinum í kjallarahædd varð roknað til íløgu-mvg. Avgerðin varð grundað við, at gólvið í kjallarahæddini burturav mátti metast at viðvíkja mvg-skylduga virkseminum.

**Avgerð nr. 07-03-33-12 frá 5. oktober 2007**   
*- eykaskrásetingargjald  
- kng.um lutfalsligan frádráttarrætt fyri mvg § 5  
- lóg um skrásetingargjald á motorakførum v.m. § 1  
- meirvirðisgjaldslógin § 16*

Kært varð um, at Akstovan ikki vildi afturrinda kærara eykaskrásetingargjald av vinnubili hansara. Akstovan grundaði avgerðina við, at bilurin ikki varð nýttur vinnuliga burturav. Skatta- og avgjaldskærunevndin metti eftir umstøðunum í málinum, at tað ikki var nóg greitt grundarlag fyri at siga, at bilurin varð nýttur privat. Skatta- og avgjaldkærunevndin gav tí kæraranum viðhald í, at bilurin var at meta sum nýttur vinnuliga burturav og broytti tí avgerðina hjá Akstovuni.

**Avgerð nr. 07-02-22-33 frá 5. oktober 2007**   
*- skatting av fríari ferðing  
- skattalógin § 25*

Kært varð um, at Toll- og Skattstovan hevði sett kæraran í skatt av ein upphædd svarandi til ferðakostnaðin millum heim og uttanlanda arbeiðsstað hjá kærara, og sum arbeiðsgevari hansara hevði goldið fyri. Skatta- og avgjaldskærunevndin avgjørdi at staðfesta avgerðina hjá Toll- og Skattstovuni.

**Avgerð nr. 07-03-33-13 frá 5. oktober 2007**   
*- skrásetingargjald í samband við umskráseting av bussi til persónvogn  
- lóg um skrásetingargjald á motorakførum v.m. § 3*

Kært varð um, at Akstovan kravdi fult skrásetingargjald í samband við umskráseting av bussi til persónvogn. Skatta- og avgjaldskærunevndin avgjørdi at staðfesta avgerðina hjá Akstovuni